CELEX: 42014X0325(02)
Language: da
Date: 2014-03-25 00:00:00
Title: Regulativ nr. 82 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af knallertforlygter udstyret med halogenglødelamper (HS 2 -lamper)

25.3.2014   
            
            
               DA
            
            
               Den Europæiske Unions Tidende
            
            
               L 89/92
            
         Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:
   http://www.unece.org/trans/main/wp29/wp29wgs/wp29gen/wp29fdocstts.html
   Regulativ nr. 82 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af knallertforlygter udstyret med halogenglødelamper (HS2-lamper)
   Omfattende al gældende tekst frem til:
   Ændringsserie 01 - Trådt i kraft: 12. september 2001.
   INDHOLD
   REGULATIV
   
               1.
            
            Anvendelsesområde
         
               2.
            
            Definition af »type«
         
               3.
            
            Ansøgning om godkendelse
         
               4
            
            Mærkning
         
               5.
            
            Godkendelse
         
               6.
            
            Almindelige forskrifter
         
               7.
            
            Særlige forskrifter
         
               8.
            
            Produktionens overensstemmelse
         
               9.
            
            Sanktioner i tilfælde af produktionens manglende overensstemmelse
         
               10.
            
            Ændring og udvidelse af godkendelsen af en type forlygte
         
               11.
            
            Endeligt ophør af produktionen
         
               12.
            
            Navne og adresser på de tekniske tjenester, som er ansvarlige for udførelse af godkendelsesprøvningen, og på de administrative myndigheder
         
               13.
            
            Overgangsbestemmelser
         BILAG
   
               Bilag 1 -
            
            Meddelelse vedrørende godkendelse eller udvidelse, nægtelse eller inddragelse af godkendelse eller endeligt ophør af produktionen af en type forlygte i henhold til regulativ nr. 82
         
               Bilag 2 -
            
            Godkendelsesmærkets udformning
         
               Bilag 3 -
            
            Fotometrisk prøvning
         
               Bilag 4 -
            
            Farven på det udsendte lys
         1.   ANVENDELSESOMRÅDE
   Dette regulativ finder anvendelse på forlygter udstyret med halogenlamper (HS2-lamper), som leveres som udstyr til knallerter og køretøjer, der behandles som knallerter.
   2.   DEFINITION AF »TYPE«
   Forlygter af forskellig »type«: forlygter, som afviger på væsentlige punkter såsom:
   3.   ANSØGNING OM GODKENDELSE
   
               3.1
            
            
               Ansøgning om godkendelse skal indgives af indehaveren af fabriks- eller varemærket eller af dennes behørigt bemyndigede repræsentant.
            
         
               3.2
            
            
               Alle ansøgninger om godkendelse skal være ledsaget af:
               
                           3.2.1
                        
                        
                           tegninger i tre eksemplarer, som er tilstrækkeligt detaljerede til, at typen kan identificeres (jf. punkt 4.2 og 5.3), og som viser forlygten i tværsnit (lodret) og set forfra og indeholder nærmere oplysninger om lygteglassets eventuelle riller
                        
                     
                           3.2.2
                        
                        
                           en kortfattet teknisk beskrivelse
                        
                     
                           3.2.3
                        
                        
                           prøver som følger:
                           
                                       3.2.3.1
                                    
                                    
                                       to prøveeksemplarer med farveløst lygteglas
                                    
                                 
                                       3.2.3.2
                                    
                                    
                                       til prøvning af et farvet filter eller en farvet skærm (eller et farvet lygteglas): to prøveeksemplarer.
                                    
                                 
                     
         
               3.3
            
            
               Før der meddeles typegodkendelse, skal den godkendende myndighed efterprøve, at der foreligger tilfredsstillende ordninger til sikring af effektiv kontrol af produktionens overensstemmelse.
            
         4.   MÆRKNING (1)
   
   
               4.1
            
            
               Forlygter, der indleveres til godkendelse, skal være mærket med fabrikantens fabriks- eller varemærke; denne mærkning skal være letlæselig og må ikke kunne slettes.
            
         
               4.2
            
            
               Der skal både på lygteglasset og på hver forlygtes hus være et areal, der er tilstrækkeligt til at rumme godkendelsesmærket, og dette areal skal vises på de tegninger, der henvises til i punkt 3.3.1 ovenfor.
            
         5.   GODKENDELSE
   
               5.1
            
            
               Opfylder alle de i henhold til punkt 3.3.3 ovenfor indleverede prøveeksemplarer af en type forlygte forskrifterne i dette regulativ, meddeles godkendelse.
            
         
               5.2
            
            
               Hver godkendt type tildeles et godkendelsesnummer. De første to cifre (for tiden 00 for regulativet i dets oprindelige form) angiver den ændringsserie, som omfatter de seneste væsentlige tekniske ændringer til regulativet på godkendelsens udstedelsestidspunkt. Den samme kontraherende part må ikke tildele dette nummer til en anden forlygtetype, som er omfattet af dette regulativ (2).
            
         
               5.3
            
            
               Meddelelse om godkendelse, udvidelse, nægtelse eller inddragelse af en godkendelse af en type forlygte i henhold til dette regulativ sendes til de kontraherende parter i 1958-overenskomsten, der anvender dette regulativ, ved hjælp af en formular svarende til modellen i bilag 1 til dette regulativ.
            
         
               5.4
            
            
               På hver forlygte, som er i overensstemmelse med en efter dette regulativ godkendt type, skal foruden det i punkt 4.1 ovenfor foreskrevne mærke være påført et internationalt godkendelsesmærke, som er placeret på det i punkt 4.2. ovenfor omhandlede areal og består af følgende (3):
               
                           5.4.1
                        
                        
                           en cirkel, som omslutter bogstavet »E« efterfulgt af kendingsnummeret på den stat, som har meddelt godkendelse (4)
                           
                        
                     
                           5.4.2
                        
                        
                           godkendelsesnummeret.
                        
                     
         
               5.5
            
            
               De godkendelsesmærker, der er omhandlet i punkt 5.4 ovenfor, skal være let læselige og må ikke kunne fjernes.
            
         
               5.6
            
            
               Bilag 2 til dette regulativ indeholder eksempler på udformningen af de godkendelsesmærker, der er omtalt ovenfor.
            
         6.   ALMINDELIGE FORSKRIFTER
   
               6.1
            
            
               Hvert prøveeksemplar skal være i overensstemmelse med forskrifterne i punkt 7 nedenfor.
            
         
               6.2
            
            
               Forlygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ foreskrevne egenskaber.
            
         
               6.3
            
            
               De komponenter, hvormed halogenlampen er fastgjort på reflektoren, skal være udført således, at halogenlampen, heller ikke i mørke, kan monteres i nogen anden position end den korrekte.
            
         7.   SÆRLIGE FORSKRIFTER
   
               7.1
            
            
               Lygteglassets korrekte position i forhold til det optiske system skal være tydeligt mærket og blokeret mod drejning.
            
         
               7.2
            
            
               Til måling af den belysningsstyrke, som frembringes af forlygterne, anvendes en måleskærm som beskrevet i bilag 3 til dette regulativ og en standard halogenglødelampe med en glat og farveløs pære i overensstemmelse med HS2-kategorien i Regulativ nr. 37.
               Standardhalogenglødelampen justeres til den relevante referencelysflux i overensstemmelse med de foreskrevne værdier for disse lamper i regulativ nr. 37 for en mærkespænding på seks volt.
               Nærlyset skal have en afskæring, der er tilstrækkeligt skarp til, at den gør det praktisk muligt at rette lyset på tilfredsstillende vis.
            
         
               7.3
            
            
               Afskæringen skal være så lige og vandret som muligt over en vandret linje på mindst ± 2,250 mm, målt på en afstand af 25 m.
               Når forlygterne rettes (5) i overensstemmelse med bilag 3, skal de opfylde forskrifterne deri.
            
         
               7.4
            
            
               Lysets aftegning må ikke resultere i sideværts variationer, som forringer synligheden.
            
         
               7.5
            
            
               Skærmbelysningsstyrkerne måles ved hjælp af en fotoreceptor, hvis effektive arbejdsflade skal være indeholdt i et kvadrat med sidelængden 65 mm.
            
         8.   PRODUKTIONENS OVERENSSTEMMELSE
   
               8.1
            
            
               En forlygte med et godkendelsesmærke som foreskrevet i dette regulativ skal være i overensstemmelse med den godkendte type og de relevante krav i dette regulativ.
            
         
               8.2
            
            
               Hvis det imidlertid drejer sig om en anordning, der er tilfældigt udtaget fra serieproduktionen, er de gældende krav til minimums- og maksimumslysafgivelse (målt med en standardhalogenglødelampe, jf. punkt 7.2 ovenfor) mindst 80 % af minimumsværdierne og ikke over 120 % af de maksimumsværdier, der er angivet i bilag 3.
            
         9.   SANKTIONER I TILFÆLDE AF PRODUKTIONENS MANGLENDE OVERENSSTEMMELSE
   
               9.1
            
            
               Den godkendelse, der meddeles for en type forlygte i henhold til dette regulativ, kan inddrages, hvis de ovenfor fastsatte krav ikke er opfyldt.
            
         
               9.2
            
            
               Hvis en kontraherende part, som anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.
            
         10.   ÆNDRING OG UDVIDELSE AF GODKENDELSEN FOR EN FORLYGTETYPE
   
               10.1
            
            
               Enhver ændring af forlygtetypen skal meddeles den administrative myndighed, som har godkendt forlygtetypen. Denne myndighed kan da enten:
               
                           10.1.1
                        
                        
                           skønne, at de foretagne ændringer næppe vil have mærkbar ugunstig virkning, og at forlygten stadig opfylder forskrifterne, eller
                        
                     
                           10.1.2
                        
                        
                           kræve en yderligere prøvningsrapport fra den tekniske tjeneste, som er ansvarlig for prøvningens udførelse.
                        
                     
         
               10.2
            
            
               Godkendelse eller nægtelse af godkendelse skal sammen med detaljer om ændringerne meddeles de kontraherende parter, der anvender dette regulativ, i henhold til fremgangsmåden beskrevet i punkt 5.3 ovenfor.
            
         
               10.3
            
            
               Den kompetente myndighed, som udsteder udvidelse af en godkendelse, tildeler udvidelsen et serienummer og underretter de andre parter i 1958-overenskomsten, der anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.
            
         11.   ENDELIGT OPHØR AF PRODUKTIONEN
   Hvis indehaveren af godkendelsen endeligt ophører med at fremstille en forlygtetype, som er godkendt i henhold til dette regulativ, skal han underrette den myndighed, som har meddelt godkendelsen, herom. Efter modtagelse af den pågældende meddelelse underretter myndigheden de øvrige parter i 1958-overenskomsten, som anvender dette regulativ, herom ved hjælp af en meddelelsesformular svarende til modellen i bilag 1 til dette regulativ.
   12.   NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGEN, OG PÅ DE ADMINISTRATIVE MYNDIGHEDER
   De parter i 1958-overenskomsten, som anvender dette regulativ, meddeler De Forenede Nationers sekretariat navne og adresser på de tekniske tjenester, som er ansvarlige for udførelse af godkendelsesprøvninger, og på de administrative myndigheder, som meddeler typegodkendelser, og hvortil meddelelser udstedt i andre lande om godkendelse eller udvidelse, nægtelse eller inddragelse af godkendelse skal sendes.
   13.   OVERGANGSBESTEMMELSER
   
               13.1.
            
            
               Fra seks måneder efter den officielle ikrafttrædelsesdato for regulativ nr. 113 må ingen kontraherende part, som anvender dette regulativ, nægte at meddele ECE-godkendelse i henhold til dette regulativ.
            
         
               13.2.
            
            
               Kontraherende parter, der anvender dette regulativ, må ikke nægte at meddele udvidelse af godkendelser i henhold til ændringsserie 01 eller den oprindelige udgave af dette regulativ.
            
         
               13.3.
            
            
               Godkendelser, som er meddelt i henhold til dette regulativ før ikrafttrædelsesdatoen for regulativ nr. 113, og enhver udvidelse af godkendelser, herunder udvidelser af den oprindelige udgave af dette regulativ, som er meddelt efterfølgende, forbliver gyldige på ubestemt tid.
            
         
               13.4.
            
            
               Kontraherende parter, der anvender dette regulativ, skal fortsat udstede godkendelser af forlygter på grundlag af ændringsserie 01 eller den oprindelige udgave af dette regulativ, forudsat at der er tale om forlygter til montering på ibrugtagne køretøjer.
            
         
               13.5.
            
            
               Fra den officielle ikrafttrædelsesdato for regulativ nr. 113 må ingen kontraherende part, som anvender dette regulativ, forbyde montering på en ny køretøjstype af en forlygte, der er godkendt i henhold til regulativ nr. 113.
            
         
               13.6.
            
            
               Kontraherende parter, der anvender dette regulativ, skal fortsat tillade montering på en køretøjstype eller et køretøj, der er godkendt i henhold til dette regulativ.
            
         
               13.7.
            
            
               Kontraherende parter, der anvender dette regulativ, skal fortsat tillade montering eller anvendelse på et ibrugtaget køretøj af en forlygte, der er godkendt i henhold til dette regulativ i dets oprindelige udgave, forudsat at der er tale om udskiftningsforlygter.
            
         
      (1)  Kan lygteglasset ikke adskilles fra forlygtens hus, er et areal på lygteglasset tilstrækkeligt.
   
      (2)  Ændringer i farven på de stråler, der udsendes af forlygter, hvis øvrige egenskaber ikke ændres, udgør ikke en ændring af forlygtetypen. Sådanne forlygter tildeles derfor samme godkendelsesnummer (jf. punkt 2.3).
   
      (3)  Hvis forskellige forlygtetyper har identiske lygteglas eller reflektorer, kan lygteglasset og reflektoren forsynes med de forskellige godkendelsesmærker for disse forlygtetyper, forudsat at godkendelsesnummeret for den specifikke type kan identificeres utvetydigt.
   
      (4)  Kendingsnumrene for de kontraherende parter i 1958-overenskomsten er angivet i bilag 3 til den konsoliderede resolution om køretøjers konstruktion (R.E.3), dokument TRANS/WP.29/78/Rev.2/Amend. 1.
   
      (5)  Det skal være muligt at justere forlygtens lodrette vinkel.
   
      BILAG 1
      
         MEDDELELSE
      
      (Største format: A4 (210 × 297 mm))
      
         
   
   
      BILAG 2
      
         GODKENDELSESMÆRKETS UDFORMNING
      
      
         
      a ≥ 12 mm
      En forlygte med ovenstående godkendelsesmærke er godkendt i Nederlandene (E4) i henhold til regulativ nr. 82 under godkendelsesnummer 00243. De første to cifre i godkendelsesnummeret angiver, at godkendelsen blev meddelt i overensstemmelse med kravene i regulativet i dets oprindelige udgave.
   
   
      BILAG 3
      
         FOTOMETRISK PRØVNING
      
      1.   Ved målingerne skal måleskærmen placeres i en afstand af 25 m foran forlygten og vinkelret på linjen mellem lampens glødetråd og punktet HV; linjen H-H skal være vandret.
      2.   I sideretningen skal forlygten være indstillet således, at lysstrålens centrum ligger på den lodrette linje VV.
      3.   Lodret skal forlygten være indstillet således, at afskæringen er beliggende 250 mm under linjen H-H. Den skal være så vandret som muligt.
      4.   Når forlygten rettes i overensstemmelse med punkt 2 og 3 ovenfor, skal den opfylde følgende betingelser:
      
                  Målepunkt
               
               
                  Belysningsstyrke E/lux
               
            
                  Et vilkårligt punkt på og over linjen HH:
               
               
                  ≤ 0,7
               
            
                  Et vilkårligt punkt på linjen 35L-35R undtagen 35V
               
               
                  ≥ 1
               
            
                  Punkt 35V
               
               
                  ≥ 2
               
            
                  Et vilkårligt punkt på linjen 25L-25R
               
               
                  ≥ 2
               
            
                  Et vilkårligt punkt på linjen 15L-15R
               
               
                  ≥ 0,5
               
            5.   Måleskærm
      
         
      (dimensioner i mm for en afstand på 25 m)
   
   
      BILAG 4
      
         LYSETS FARVE
      
      
                  1.
               
               
                  Forlygterne kan udsende hvidt eller selektivt gult lys.
               
            
                  2.
               
               
                  De trikromatiske koordinater for den selektive gule farve er:
                  
                              grænse mod rød
                           
                           
                              y ≥ 0,138 + 0,580 x
                           
                        
                              grænse mod grøn
                           
                           
                              y ≤ 1,29 x – 0,100
                           
                        
                              grænse mod hvid
                           
                           
                              y ≥ – x + 0,966
                           
                        
                              grænse mod spektrets værdi:
                           
                           
                              y ≥ – x + 0,992
                           
                        
            
                  3.
               
               
                  De trikromatiske koordinater for hvidt lys er:
                  
                              grænse mod blå
                           
                           
                              x ≥ 0,310
                           
                        
                              grænse mod gul
                           
                           
                              x ≤ 0,500
                           
                        
                              grænse mod grøn
                           
                           
                              y ≤ 0,150 + 0,640 x
                           
                        
                              grænse mod grøn
                           
                           
                              y ≤ 0,440
                           
                        
                              grænse mod violet
                           
                           
                              y ≥ 0,050 + 0,750 x
                           
                        
                              grænse mod rød
                           
                           
                              y ≥ 0,382.
                           
                        
            
         Bemærkning:
      Artikel 3 i den overenskomst, som dette regulativ er vedlagt, forhindrer ikke de kontraherende parter i at forbyde forlygter, som afgiver enten hvidt eller selektivt gult lys, på køretøjer, som de har godkendt.